C 437/34

Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 437/13)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„RIBERA DEL GUADIANA“

PDO-ES-A1295-AM03

Datum obvestila: 29. 9. 2020

OPIS ODOBRENIH SPREMEMB IN RAZLOGI ZANJE

1. Imena novih vrst vina

SPREMEMBA:

Bela in rdeča vina ter vina rosé, proizvedena brez uporabe lesenih sodov, so zdaj označena kot „joven“ (mlado vino).

Ta vrsta vina v prejšnjih različicah specifikacije proizvoda za razliko od vseh ostalih vrst vina ni bila poimenovana. Da bi se lahko vse proizvedene vrste vina označile z deskriptorjem, je bil zato za bela in rdeča vina ter vina rosé, ki niso starana v lesenih sodih, uveden izraz „joven“ (mlado vino).

Izraz „otras elaboraciones en barrica“ (drugo vino v sodih) je bil nadomeščen z izrazom „vino de guarda“ (ki označuje „vino za hrambo“, primerno za staranje v steklenicah) kot vrsto rdečega vina.

Sprememba se nanaša na oddelka 2 in 3 specifikacije proizvoda ter točko 4 in točko 5(a) enotnega dokumenta.

Šteje se za standardno spremembo, ker ne spada v nobenega od primerov iz člena 14(1) Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo.

UTEMELJITEV:

Z uporabo izraza „joven“ je mogoče to vino razlikovati od vina, ki se je nekaj časa staralo v lesenih sodih.

Kar zadeva izraz „vino de guarda“, ker je bila specifikacija proizvoda prvič sestavljena leta 2011, je bilo zaradi nerazumevanja te označbe med izvajalci komaj katero vino certificirano kot „otras elaboraciones en barrica“, čeprav obstaja povpraševanje na trgu po vinu z manj vpliva lesa kot po drugih vrstah.

2. Spremembe deleža alkohola, vsebnosti sladkorja in vsebnosti hlapnih kislin

SPREMEMBA:

Ta sprememba je sestavljena iz naslednjih sprememb:

— pri belem vinu vrste „joven“ (mlado vino): — je bil volumenski delež skupnega alkohola določen med 9 % in 15 %, — je bila najmanjša vrednost volumenskega deleža dejanskega alkohola zmanjšana z 10 % na 9 %;

— pri belem vinu, proizvedenem z uporabo lesenih sodov: — je bil volumenski delež skupnega alkohola določen med 9 % in 15 %, — je bila najmanjša vrednost volumenskega deleža dejanskega alkohola za vrsto „fermentado en barrica“ (zoreno v sodu) zmanjšana z 10 % na 9 %, — je bila najmanjša vrednost volumenskega deleža dejanskega alkohola za vrste „crianza“ (starano najmanj 18 mesecev), „reserva“ (starano najmanj dve leti) in „gran reserva“ (starano najmanj štiri leta) zmanjšana z 12,5 % na 9 %, — je bil parameter „skupni reducirajoči sladkorji“ nadomeščen s parametrom „skupni sladkorji“, — je bila dodana nova podvrsta „polsuh“ in so bile določene njene vrednosti, — se najvišja vsebnost hlapnih kislin zdaj izračunava na podlagi volumenskega deleža skupnega alkohola;

— pri vinu rosé: — je bil volumenski delež skupnega alkohola določen med 9 % in 15 %, — je bila najmanjša vrednost volumenskega deleža dejanskega alkohola zmanjšana z 11 % na 9 %, — je bil parameter „skupni reducirajoči sladkorji“ nadomeščen s parametrom „skupni sladkorji“, — so bile dodane podvrste „polsuh“, „polsladek“ in „sladek“ ter določene njihove vrednosti,

— pri rdečem vinu vrste „joven“ (mlado vino): — je bil volumenski delež skupnega alkohola določen med 11 % in 15 %, — je bila najmanjša vrednost volumenskega deleža dejanskega alkohola zmanjšana z 12 % na 11 %, — je bil parameter „skupni reducirajoči sladkorji“ nadomeščen s parametrom „skupni sladkorji“, — so bile dodane podvrste „polsuh“, „polsladek“ in „sladek“ ter določene njihove vrednosti;

— pri rdečem vinu, proizvedenem v lesenih sodih: — je bila vrsta „otras elaboraciones en barrica“ (drugo vino v sodih) preimenovano v „vino de guarda“ (ki označuje „vino za hrambo“, primerno za staranje v steklenicah), — je bil volumenski delež skupnega alkohola določen med 11 % in 15 %, — je bila najmanjša vrednost volumenskega deleža dejanskega alkohola za vrsti „fermentado en barrica“ (zoreno v sodu) in „tinto roble“ (v hrastovem sodu starano rdeče vino) zmanjšana z 12 % na 11 %, — je bila najmanjša vrednost volumenskega deleža dejanskega alkohola za vrste „crianza“ (starano najmanj dve leti), „reserva“ (starano najmanj tri leta) in „gran reserva“ (starano najmanj pet let) zmanjšana z 12,5 % na 11 %, — je bil parameter „skupni reducirajoči sladkorji“ nadomeščen s parametrom „skupni sladkorji“, — je bila dodana nova podvrsta „polsuh“ in so bile določene njene vrednosti, — se najvišja vsebnost hlapnih kislin zdaj izračunava na podlagi volumenskega deleža skupnega alkohola.

Sprememba se nanaša na oddelek 2 specifikacije proizvoda in točko 4 enotnega dokumenta.

Šteje se za standardno spremembo, ker ne spada v nobenega od primerov iz člena 14(1) Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo.

UTEMELJITEV:

Trgi vina so se, odkar je bila specifikacija proizvoda prvič sestavljena leta 2011, precej spremenili, saj je zdaj na njih vse več povpraševanja po vinu z manj alkohola in novih vrstah vina z višjo skupno vsebnostjo sladkorja.

Gospodarski subjekti, ki uporabljajo to označbo porekla, si tudi želijo, da bi se večina analitskih omejitev, določenih v specifikaciji proizvoda, uskladila s pravnimi zahtevami, kar bi posameznim subjektom omogočilo, da bi po želji določili strožje zahteve.

Za vse nove podvrste je bila najvišja dovoljena vsebnost žveplovega dioksida določena na ravni najvišje dovoljene količine v skladu s pravom EU (za njihovo vsebnost sladkorja).

3. Spremembe organoleptičnih opisov

SPREMEMBA:

Ob akreditaciji nadzornega organa v skladu s standardom UNE EN 170025 (standard ISO/IEC 17025, kot je sprejet v Španiji) so bile uvedene spremembe pri organoleptični preskusni metodi, zaradi česar so potrebne naslednje spremembe:

— Parameter „okus“ se zdaj imenuje „aroma“.

— Parameter „uravnoteženost“ se zdaj imenuje „uravnoteženost okusa“.

— Na seznam vonjev in arom sta bila dodana parametra „cvetličen“ in „z vrenjem pridobljen“.

— Za polsuho, polsladko in sladko vino je bila v parameter „uravnoteženost okusa“ dodana možnost rahlo sladek.

— Dodane so bile nove barve.

— Parameter za opis intenzivnosti barve je bil preimenovan iz „intensidad“ v „capa“ (kar je španski izraz, ki dobesedno pomeni ogrinjalo in se običajno nanaša na intenzivnost barve).

Sprememba se nanaša na oddelek 2 specifikacije proizvoda in točko 4 enotnega dokumenta.

Šteje se za standardno spremembo, ker ne spada v nobenega od primerov iz člena 14(1) Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo.

UTEMELJITEV:

Regulativni odbor za označbo porekla „Ribera del Guadiana“ (Vincal Laboratorios) je bil 31. julija 2015 akreditiran za organoleptično preskušanje vina po standardu UNE-EN ISO/IEC 17025.

Ta akreditacija je povzročila naslednje spremembe:

NOVA IMENA PARAMETROV, UPORABLJENIH PRI ANALIZI RAZLIČNIH ORGANOLEPTIČNIH LASTNOSTI

Organ je moral za pridobitev akreditacije razviti metodo preskušanja. Glede na tehnične informacije, priložene tej metodi, so vrednosti, analizirane v okviru parametra „okus“ („sladko“, „kislina“, „alkoholen“, „karbonski“), v prejšnji različici specifikacije proizvoda spadale v poglavje „uravnoteženost“.

Deskriptorji, analizirani v okviru parametra, ki se zdaj imenuje „aroma“ („saden“, „cvetličen“, „z vrenjem pridobljen“, „po lesu“ in „po praženem“), so v prejšnji različici podobno spadali v parameter „okus“.

To je povzročilo naslednje spremembe:

— Parameter „okus“ je bil preimenovan v „aroma“.

— Parameter „uravnoteženost“ se zdaj imenuje „uravnoteženost okusa“.

DODAJANJE NOVIH ORGANOLEPTIČNIH DESKRIPTORJEV

V akreditirani preskusni metodi sta bila „vonj“ in „aroma“ ocenjena ločeno. Zato so bili „cvetlični“ in „z vrenjem pridobljeni“ vonji in arome, tj. deskriptorji, ki v prejšnjo različico specifikacije proizvoda niso bili vključeni, opredeljeni kot ponavljajoče se lastnosti vina iz določenih sort vinske trte.

To je povzročilo naslednje spremembe:

— Deskriptorja „cvetličen“ in „z vrenjem pridobljen“ sta bila dodana kot morebitni lastnosti vonja belih in rdečih vin in vin rosé, proizvedenih brez uporabe lesa.

— Deskriptorja „cvetličen“ in „z vrenjem pridobljen“ sta bila dodana kot morebitni lastnosti arome belih in rdečih vin in vin rosé, proizvedenih brez uporabe lesa.

DODAJANJE ORGANOLEPTIČNIH LASTNOSTI PRI NOVIH PODVRSTAH V KATEGORIJI VINO

Pri novih podvrstah vina, dodanih pri različnih vrstah vina, tj. polsuho, polsladko in sladko, je bilo treba opredeliti organoleptične lastnosti.

4. Spremembe enoloških postopkov

SPREMEMBA:

— Pri novih podvrstah vina (polsuho, polsladko in sladko) so bili dodani postopki proizvodnje

— Zaradi standardizacije časa staranja je bil pri vrstah „fermentado en barrica“, „tinto roble“, „vino de guarda“, „crianza“, „reserva“ in „gran reserva“ (tj. vrstah vina, ki se različno dolgo starajo v lesenih sodih) dodan datum začetka postopka staranja.

— Zaradi standardizacije mer posod, uporabljenih za staranje vina, so bile mere pri vrstah „tinto roble“ in „vino de guarda“ povečane do največje pravno dovoljene.

— Pri belem in rdečem vinu vrste „fermentado en barrica“ je bil odstranjen sklic na „delno vrenje“.

Sprememba se nanaša na oddelek 3 specifikacije proizvoda in točko 5(a) enotnega dokumenta.

Šteje se za standardno spremembo, ker ne spada v nobenega od primerov iz člena 14(1) Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo.

UTEMELJITEV:

V specifikacijo proizvoda so bile pri mladem belem vinu podvrste „polsuho“, „polsladko“ in „sladko“ le vključene in pri tem je bilo navedeno, da bi jih bilo treba proizvajati v skladu z veljavnimi pravili. Zdaj, ko so bile te podvrste razširjene na druge vrste vina, se zdi smiselno določiti, kakšna so dejansko ta pravila.

Specifikacija proizvoda ni zajemala nobenega pravila o tem, kdaj se začne obdobje staranja za vina, starana v lesenih sodih, čeprav je imel regulativni odbor notranje pravilo o določitvi datuma začetka postopka staranja, ki je temeljil na običajnem obdobju trgatve na območju proizvodnje (običajno avgust ali september). Gre za logičen korak, da postane to pravilo standard in se vključi v specifikacijo proizvoda.

Od začetka uvedbe sheme za označbo porekla, tj. od leta 2011, ko je bila specifikacija proizvoda prvič sestavljena, so izvajalci zahtevali, da se pravila o merah posod uskladijo s pravnimi omejitvami.

Odstranjena je bila možnost proizvodnje vina, ki delno vre v sodih, saj vse vinske kleti, ki izvajajo vrenje v sodih, celoten postopek vrenja hranijo vino v hrastovih sodih in jih nikoli ne zvrščajo z vinom, ki ne vre v sodih.

5. Vrste garancijske etikete

SPREMEMBA:

Pri tej spremembi se določijo vrste garancijske etikete, ki se bodo uporabljale za posamezno vrsto vina.

Sprememba se nanaša na oddelek 8 specifikacije proizvoda in točko 9 enotnega dokumenta.

Šteje se za standardno spremembo, ker ne spada v nobenega od primerov iz člena 14(1) Delegirane uredbe Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo.

UTEMELJITEV:

Vsaki vrsti vina mora biti dodeljena posebna vrsta garancijske etikete. Zato se s to spremembo:

— dodeli vrsta garancijske etikete za vrsto vina „fermentado en barrica“, ki je trenutno brez etikete,

— določa, da se mora za vina „joven“ uporabljati vrsta garancijske etikete „cosecha“ (letniško vino), da bi se odpravila nejasnost med izrazoma.

ENOTNI DOKUMENT

1. Ime proizvoda

Ribera del Guadiana

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vin

BELO VINO

Videz

Bistrost: bistro vino ali z majhno količino tartratov; barva: rumena do zlata.

Vonj

Vonj: prisotnost sadnega in/ali cvetličnega in/ali z vrenjem pridobljenega vonja in/ali vonja po lesu ali praženem.

Okus

Aroma: prisotnost sadnih in/ali cvetličnih in/ali z vrenjem pridobljenih arom in/ali arom po lesu ali praženem.

Uravnoteženost okusa: uravnoteženo razmerje med alkoholom in kislinami, po možnosti rahlo sladek; zaton: dolg aromatičen pookus.

* Najvišja mejna vrednost žveplovega dioksida pri vinu z vsebnostjo sladkorja najmanj 5 g/l: 240 mg/l.

* Pri belem vinu, proizvedenem z uporabo lesenih sodov, je najvišja vsebnost hlapnih kislin 1 gram na liter do 10 vol. % alkohola plus dodatnega 0,06 grama na liter za vsako odstotno točko deleža alkohola, ki presega 10, do najvišje mejne vrednosti 1,08 grama na liter. Splošne analitske lastnosti Največji delež skupnega alkohola (v vol. %) 15 Najmanjši delež dejanskega alkohola (v vol. %) 9 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter) 180

VINO ROSÉ

Videz

Bistrost: bistro vino ali z majhno količino tartratov; barva: rožnata do oranžna, vključno z rdečkastimi toni.

Vonj

Vonj: prisotnost sadnega in/ali cvetličnega in/ali z vrenjem pridobljenega vonja in/ali vonja po lesu ali praženem.

Okus

Aroma: prisotnost sadnih in/ali cvetličnih in/ali z vrenjem pridobljenih arom in/ali arom po lesu ali praženem.

Uravnoteženost okusa: uravnoteženo razmerje med alkoholom in kislinami, po možnosti rahlo sladek; zaton: dolg aromatičen pookus.

* Najvišja mejna vrednost žveplovega dioksida pri vinu z vsebnostjo sladkorja najmanj 5 g/l: 240 mg/l. Splošne analitske lastnosti Največji delež skupnega alkohola (v vol. %) 15 Najmanjši delež dejanskega alkohola (v vol. %) 9 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter) 180

RDEČE VINO

Videz

Bistrost: bistro vino ali z majhno količino tartratov ali barvil; barva: vijoličasta do opečnato rdeča, zelo intenzivna.

Vonj

Vonj: prisotnost sadnega in/ali cvetličnega in/ali z vrenjem pridobljenega vonja in/ali vonja po lesu ali praženem.

Okus

Aroma: prisotnost sadnih in/ali cvetličnih in/ali z vrenjem pridobljenih arom in/ali arom po lesu ali praženem.

Uravnoteženost okusa: uravnoteženo razmerje med alkoholom in kislinami, po možnosti rahlo sladek; zaton: dolg aromatičen pookus.

* Najvišja mejna vrednost žveplovega dioksida pri vinu z vsebnostjo sladkorja najmanj 5 g/l: 190 mg/l.

* Pri rdečem vinu, proizvedenem z uporabo lesenih sodov, je najvišja vsebnost hlapnih kislin 1 gram na liter do 10 vol. % alkohola plus dodatnega 0,06 grama na liter za vsako odstotno točko deleža alkohola, ki presega 10, do najvišje mejne vrednosti 1,2 grama na liter. Splošne analitske lastnosti Največji delež skupnega alkohola (v vol. %) 15 Najmanjši delež dejanskega alkohola (v vol. %) 11 Najnižja vsebnost skupnih kislin 4 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 150

5. Enološki postopki

(a) Posebni enološki postopki

Posebni enološki postopek

Pri ekstrakciji grozdnega mošta / vina in ločevanju od tropin je treba uporabiti ustrezen tlak, da stopnja ekstrakcije ne bi presegla 70 litrov vina na 100 kilogramov obranega grozdja.

Belo in rdeče vino vrste „fermentado en barrica“ mora vreti v hrastovih sodih s prostornino do 600 litrov.

Vino vrste „tinto roble“ je treba starati 90 dni, od tega vsaj 60 dni v hrastovih sodih s prostornino do 600 litrov.

Vino vrste „vino de guarda“ je treba starati 365 dni, od tega vsaj 60 dni v hrastovih sodih s prostornino do 600 litrov.

Ta obdobja staranja se začnejo 1. oktobra v letu trgatve.

(b) Največji donosi

Bele sorte vinske trte

12 000 kilogramov grozdja na hektar

84 hektolitrov na hektar

Rdeče sorte vinske trte

10 000 kilogramov grozdja na hektar

70 hektolitrov na hektar

6. Razmejeno geografsko območje

— TIERRA DE BARROS: Aceuchal, Ahillones, Alange, Almendralejo, Arroyo de San Serván, Azuaga, Berlanga, Calamonte, Corte de Peleas, Entrín Bajo, Feria, Fuente del Maestre, Granja de Torrehermosa, Higuera de Llerena, Hinojosa del Valle, Hornachos, La Morera, La Parra, Llera, Llerena, Maguilla, Mérida (levo obrežje reke Guadiana), Nogales, Palomas, Puebla del Prior, Puebla de la Reina, Ribera del Fresno, Salvatierra de los Barros, Santa Marta de los Barros, Solana de los Barros, Torre de Miguel Sesmero, Torremegía, Valencia de las Torres, Valverde de Llerena, Villafranca de los Barros in Villalba de los Barros.

— MATANEGRA: Bienvenida, Calzadilla, Fuente de Cantos, Medina de las Torres, Puebla de Sancho Pérez, Los Santos de Maimona, Usagre, Valencia del Ventoso in Zafra.

— RIBERA ALTA: Aljucén, Benquerencia, Campanario, Carrascalejo, Castuera, La Coronada, Cristina, Don Álvaro, Don Benito, Esparragalejo, Esparragosa de la Serena, Higuera de la Serena, La Garrovilla, Guareña, La Haba, Magacela, Malpartida de la Serena, Manchita, Medellín, Mengabril, Mérida (desno obrežje reke Guadiana), Mirandilla, Monterrubio de la Serena, La Nava de Santiago, Navalvillar de Pela, Oliva de Mérida, Quintana de la Serena, Rena, San Pedro de Mérida, Santa Amalia, Trujillanos, Valdetorres, Valverde de Mérida, Valle de la Serena, Villagonzalo, Villanueva de la Serena, Villar de Rena, Zalamea de la Serena in Zarza de Alange.

— RIBERA BAJA: La Albuera, Almendral, Badajoz, Lobón, Montijo, Olivenza, La Roca de la Sierra, Talavera de la Real, Torremayor, Valverde de Leganés in Villar del Rey.

— MONTÁNCHEZ: Albalá, Alcuéscar, Aldea de Trujillo, Aldeacentenera, Almoharín, Arroyomolinos de Montánchez, Casas de Don Antonio, Escurial, Garciaz, Heguijuela, Ibahernando, La Cumbre, Madroñera, Miajadas, Montánchez, Puerto de Santa Cruz, Robledillo de Trujillo, Salvatierra de Santiago, Santa Cruz de la Sierra, Santa Marta de Magasca, Torre de Santa María, Torrecilla de la Tiesa, Trujillo, Valdefuentes, Valdemorales, Villamesías in Zarza de Montánchez.

— CAÑAMERO: Alía, Berzocana, Cañamero, Guadalupe in Valdecaballeros.

7. Glavne sorte vinske trte

CABERNET SAUVIGNON

CAYETANA BLANCA

GRACIANO

MACABEO – VIURA

MERLOT

PARDINA – JAÉN BLANCO

SYRAH

TEMPRANILLO – CENCIBEL

TEMPRANILLO – TINTO FINO

8. Opis povezave

Bela vina

Na glavne značilnosti vin vpliva prevladujoče sredozemsko podnebje območja.

Bela vina se odlikujejo po svojem zelo posebnem značaju, ki je saden in aromatičen, pridružuje pa se mu tudi dokaj velika vsebnost kislin.

Dejstvo, da je v ključnih časovnih obdobjih cikla pridelave grozdja malo padavin, zmanjšuje nevarnost za pojav glivičnih bolezni, kar neposredno vpliva na kakovost tako pridobljenih vin.

Vina rosé

Na glavne značilnosti vin vpliva prevladujoče sredozemsko podnebje območja.

Zaradi teh pogojev so vina bogata s tanini in barvili, imajo dober delež alkohola in primerno vsebnost kislin. Zrelost grozdja daje vinom poseben aromatični profil.

Dejstvo, da je v ključnih časovnih obdobjih cikla pridelave grozdja malo padavin, zmanjšuje nevarnost za pojav glivičnih bolezni, kar neposredno vpliva na kakovost tako pridobljenih vin.

Rdeče sorte vinske trte, ki na lokalnem območju niso avtohtone, so se prilagodile na njegove značilnosti, zaradi česar se iz njih pridobivajo značilna vina.

Rdeča vina

Na glavne značilnosti vin vpliva prevladujoče sredozemsko podnebje območja.

Zaradi teh pogojev so vina bogata s tanini in barvili, imajo dober delež alkohola in primerno vsebnost kislin. Zrelost grozdja daje vinom poseben aromatični profil.

Dejstvo, da je v ključnih časovnih obdobjih cikla pridelave grozdja malo padavin, zmanjšuje nevarnost za pojav glivičnih bolezni, kar neposredno vpliva na kakovost tako pridobljenih vin.

Rdeče sorte vinske trte, ki na lokalnem območju niso avtohtone, so se prilagodile na njegove značilnosti, zaradi česar se iz njih pridobivajo značilna vina.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

Vsa embalaža, ki se uporablja za trženje vina z označbo porekla „Ribera del Guadiana“, mora biti označena z zaščitenimi imeni v skladu z veljavno zakonodajo EU.

Embalaža mora biti prav tako označena z oštevilčeno garancijsko etiketo, pri čemer se za zadevno vrsto belega vina uporablja posebna vrsta garancijske etikete. S temi garancijskimi etiketami, ki jih izda regulativni odbor, se proizvod certificira in se omogoči sledljivost vin po njihovem vstopu na trg.

Vrste garancijskih etiket, ki jih je treba uporabiti za posamezno vrsto vina, so naslednje:

etikete „cosecha“ (letniško vino) je treba uporabljati za vrsti „joven“ in „fermentado en barrica“;

etikete „tinto roble“ je treba uporabljati za vrsto „tinto roble“;

etikete „vino de guarda“ je treba uporabljati za vrsto „vino de guarda“;

etikete „crianza“ je treba uporabljati za vrsto „crianza“;

etikete „reserva“ je treba uporabljati za vrsto „reserva“;

etikete „gran reserva“ je treba uporabljati za vrsto „gran reserva“.

Povezava na specifikacijo proizvoda

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/PliegoCondiciones2.pdf

(1) UL L 9, 11.1.2019, str. 2.